Markgrofovija Austrija
Markgrofovija Austrija (latinski: Marcha orientalis, starovisokonjemački: Ostarrîchi), bila je jugoistočna 
marka Bavarskog vojvodstva koja je egzistirala od oko 976. do 1156.

Kako je Bavarsko vojvodstvo od 962. bilo dio Svetog Rimskog Carstva, tako je i Markgrofovija Austrija, zapravo bila jedna od marki tog imperija, kojom su vladali  markgrofovi iz 
franačke Dinastije Babenberg.

Karakteristike i historija 

Markgrofovija Austrija je prvi put u nekom dokumentu spomenuta pod imenom Ostarrîchi - 1. novembra 996., koji je izdao rimsko-njemački car Oton III. 
Ona je na starovisokonjemačkom značila - Zemlja na istoku, a odnosila se na  pogranični kraj prema Ugarskoj].
To je bio kraj koji odgovara današnjoj Donjoj Austriji, iako se njen teritorij tokom vijekova, često mjenjao, smanjivao ili povećavao.

U dokumentu iz 998. navodi se pod imenom Osterrîche, a kasnije kao - Osterlant. To ime izgleda da se koristilo za  domene kojima su vladali Babenbergovci tokom 11. i 12. vijeka. Oni su se 1156. domogli titule vojvoda, pa je time dotadašnja bavarska marka postala nezavisno Austrijsko vojvodstvo, jedna od zemalja Svetog Rimskom Carstva.

Ime Ostmark počelo se tokom 19. vijeka koristiti u njemačkoj historiografiji za krajeve kojima su vladali Babenbergovci. Nacisti su tim imenom zvali Austriju od 1938., ono je 1942. zamjenjeno imenom Donau- und Alpenreichsgaue (Dunavski i Alpski okruzi).

Popis markgrofova 
	
  od 970 do  976 Burchard 
 od 976. do  994. Leopold I 
  od 994 do  1018 Heinrich I
  od 1018 do  1055 Adalbert
  od 1055 do  1075 Ernst
  od 1075 do  1095 Leopold II	
  od 1095 do  1136 Leopold III
  od 1095 do  1136 Leopold III
  od 1136 do  1141 Leopold IV			
  od 1141 do  1156 Heinrich II

Izvori

Vanjske veze 

 Grenzland und Kontaktzone - Die Region an der March im Mittelalter  

Bivše države u Evropi
Države Svetog Rimskog Carstva
Historija Austrije